Sean Penn

Sean Justin Penn (s. 17. elokuuta 1960 Los Angeles, Kalifornia, Yhdysvallat) on yhdysvaltalainen kahdesti Oscarilla palkittu näyttelijä ja elokuvaohjaaja.

Penn aloitti elokuvauransa 1980-luvun alussa, ja hänen ensimmäinen pääroolinsa oli vuonna 1983 ilmestyneessä elokuvassa Bad Boys. Hän on näytellyt yli 40 elokuvassa ja voittanut parhaan miespääosan Oscar-palkinnon kaksi kertaa. Ensimmäisen palkinnon hän sai roolisuorituksestaan Clint Eastwoodin ohjaamassa elokuvassa Menneisyyden ote. Helmikuussa 2009 hän voitti toisen pääosa-Oscarinsa elokuvasta Milk.

 Perhe 
Penn syntyi vuonna 1960 Santa Monicassa Kaliforniassa. Hänellä on isänsä puolelta aškenasijuutalaiset sukujuuret ja äitinsä puolelta irlantilais-italialaiset sukujuuret.

Pennin pikkuveli oli lähinnä Reservoir Dogs -elokuvasta tunnettu näyttelijä Chris Penn, joka kuoli sydänlaajentumaan tammikuussa 2006. Isoveli Michael Penn on laulaja-lauluntekijä. Heidän äitinsä oli vuonna 2022 kuollut näyttelijä Eileen Ryan, ja heidän isänsä oli vuonna 1998 kuollut näyttelijä ja ohjaaja Leo Penn.

 Ura 
 Teatterista, televisioon ja elokuviin 
Penn päätti suuntautua jo varhain näyttelijänuralle eikä mennyt siksi collegeen. Hän pääsi sen sijaan mukaan Los Angelesin repertuaariteatteriin. Penn pääsi uransa alussa vieraileen muutamiin televisiosarjoihin, kuten vuonna 1979 Barnaby Jonesiin. Sitten hän muutti vuonna 1980 New Yorkiin.

Penn sai hyviä arvosteluja ensimmäisestä Broadway-näytelmästään Heartland (1981) ja ensimmäisestä elokuvastaan Henkeen ja vereen (1981). Roolisuoritukset auttoivat häntä saamaan läpimurtoroolinsa pilveä polttavana surffarina Jeff Spicolina high school -komediassa Kuumat kinkut (1982). Pennin ensimmäinen pääosa oli elokuvasta Bad Boys (1983). Sitä seurasi rooli punkkarina ja murtovarkaana elokuvassa Crackers – nakertajat (1984) ja KGB:lle salaisuuksia myyvänä agenttina elokuvassa Haukka ja lumimies (1985).

 Alamäestä ohjaajaksi ja Oscar-ehdokkaaksi 
Pennin ura lähti alamäkeen 1980-luvun puolivälissä, jolloin hän oli suhteessa poptähti Madonnan kanssa. He menivät naimisiin 1985. He olivat neljä vuotta kestäneen avioliittonsa kanssa usein juorulehtien otsikoissa, ja Pennin imago ”pahana poikana” vahvistui, kun hän oli usein aggressiivinen paparazzeja kohtaan. Hän oli jopa 34 vankilassa lyötyään elokuvan statistia, joka yritti ottaa hänestä valokuvaa. Penn ja Madonna tekivät vuonna 1986 elokuvan Shanghain yllätys (1986), joka sai surket arviot.

Penn sai jälleen kehuja suorituksestaan elokuvassa Sodan arvet (1989). Sen jälkeen hän ohjasi ja käsikirjoitti ensimmäisen oman elokuvansa Indian Runner (1991). Penn kertoi elokuvan jälkeen lopettavansa näyttelemisen, mutta palasi jo kaksi vuotta myöhemmin Brian De Palman ohjaamassa elokuvassa Carlito’s Way (1993), jossa hän näytteli rikollisten asianajajaa. Penn oli roolistaan ehdolla parhaan miessivuosan Golden Globeen.

Penn sai vuoden 1995 elokuvasta Kuolemaantuomittu sekä Oscar- että Golden Globe -ehdokkuuden. Hän näytteli Helen Prejeanin tositarinaan perustuvassa elokuvassa kuolemaantuomittua vankia, joka etsii pelastusta. Penn tuotti, käsikirjoitti ja ohjasi vuonna 1995 myös elokuvan Emily on poissa, jonka pääosassa oli hänen lapsuuden idolinsa Jack Nicholson. Elokuva sai hyviä arvioita, ja Anjelica Huston oli siitä Golden Globe -ehdokkaana.

Pennin rooli mustasukkaisena aviomiehenä elokuvassa She’s So Lovely (1997) toi hänelle Cannesin elokuvajuhlien parhaan miesnäyttelijän palkinnon. Elokuvassa näytteli myös hänen silloinen vaimonsa Robin Wright. Pennin vuoden 1997 elokuvia olivat myös huonot arviot saanut U-käännös helvettiin ja taloudellisesti menestynyt toimintatrilleri The Game – oletko valmis peliin? Hän palasi Eddien maailmassa puolestaan vuonna 1998 näyttelemään samaa roolia, mitä hän oli jo esittänyt losangelesilaisessa teatterissa kymmenen vuotta aiemmin, ja hänellä oli 1998 rooli myös Terrence Malickin kehutussa sotadraamassa Veteen piirretty viiva.

Penn sai toisen Oscar-ehdokkuutensa Woody Allenin elokuvasta Sweet and Lowdown (1999), missä hän näytteli irstasta jazzkitaristia. Penn oli vuonna 2000 mukana romanttisessa elokuvassa Huvila kukkulalla ja The Weight of Waterissa. Pennin kolmas ohjaustyö oli Kunniasanalla (2001), jossa Jack Nicholson näyttelee poliisietsivää, joka lupaa napata lapsen tappajan.

 Oscar-voitot 
Pennin kolmas Oscar-ehdokkuus tuli elokuvasta Minä olen Sam (2002), jossa hän näyttelee kehitysvammaista miestä, joka taistelee tyttärensä huoltajuudesta. Penn palkittiin vuonna 2003 Venetsian elokuvajuhlilla roolistaan elokuvassa 21 grammaa ja seuraavana vuonna parhaan miespääosan Oscarilla elokuvasta Menneisyyden ote. Pennin rooli elokuvassa Kaikki kuninkaan miehet (2006) oli Willie Stark, joka perustuu löyhästi Louisianan kuvernööriin Huey Longiin. Hänen neljäs ohjaustyönsä oli puolestaan Erämaan armoille (2007), joka kertoo tositarinan Alaskan erämaahan muuttavasta nuoresta miehestä Christopher McCandlessista.

Penn teki 2008 ylenpalttisen roolin Harvey Milkinä, joka oli ensimmäisiä avoimesti homoseksuaaleja valittuja viranhaltijoita Yhdysvalloissa. Hänet palkittiin Milkistä toisella parhaan miespääosan Oscarilla. Penn näytteli vuonna 2010 myös todellista henkilöä, kun hän esitti trillerissä Fair Game diplomaattia Joseph C. Wilson. Elokuva pohjautui vuonna 2003 paljastuneeseen Plame-skandaaliin.

Penn esitti Terrence Malickin impressionistisessa draamassa The Tree of Life (2011) lapsuuden muistojen ahdistavaa miestä. Hänen seuraavia rooleja ovat natsien metsästäjäksi ryhtynyt rockmuusikko This Must Be the Place (2011), gangsteri Mickey Cohen Gangsterisodassa (2013) ja menneisyydensä vaimoama palkkamurhaaja The Gunmanissa (2015). Hän ääninäytteli Angry Birds -elokuvassa 2016.

Penn tapasi lokakuussa 2025 meksikolaisen huumekartellin johtajan ”El Chapo” Guzmánin salatussa tapaamispaikassa. Tapaamisesta tehtiin 11 000 sanan artikkelin.

Penn oli vain yhteen kauteen jääneessä televisiosarjassa The First (2018) astronauttia Mars-matkalla. Hän oli 2019 mukana elokuvassa The Professor and the Madman, joka kertoo varhaisen Oxford English Dictionaryn kokoamisesta. Penn ohjasi 2021 elokuvan Flag Day, jonka pääosassa on Pennin tytär Dylan naisena, joka oppii isänsä rikollisesta menneisyydestä, ja oli mukana Paul Thomas Andersonin draamakomediassa Licorice Pizza. Penn näytteli minisarjassa Gaslit (2022) Watergate-skandaaliin sotkeutunutta oikeusministeriä John N. Mitchelliä.

Penn sai jälleen Oscar-ehdokkuuden Paul Thomas Andersonin toimintaelokuvasta One Battle After Another (2025). Hän on siinä Leonardo DiCaprion näyttelemän entisen kapinallisen antagonisti.

 Yksityiselämä 
pienoiskuva|Sean Penn yhdessä silloisen vaimonsa Robin Wright Pennin kanssa vuonna 2006.
Penn on ollut kahdesti naimisissa. Vuonna 1985 solmittu avioliitto poplaulaja Madonnan kanssa päättyi eroon vuonna 1989. Vuonna 1996 Penn meni naimisiin Robin Wrightin kanssa. Heillä on kaksi lasta, tytär Dylan Frances (s. 1991) poika Hopper Jack (s. 1993). Penn ja Wright ilmoittivat joulukuussa 2007 eroavansa, mutta he peruivat avioerohakemuksensa huhtikuussa 2008. Penn haki asumuseroa vaimostaan huhtikuussa 2009, mutta veti hakemuksen takaisin kolme viikkoa myöhemmin. Elokuussa 2009 Wright haki jälleen avioeroa.INSIDE STORY: Sean Penn & Robin Wright's Rocky Relationship People.com, 22.8.2009. Sean Penn seurusteli Charlize Theronin kanssa 2013–2015.

Sean Penn on ottanut aktiivisesti kantaa ajankohtaisiin poliittisiin kysymyksiin. Hän on muun muassa kritisoinut vahvasti Irakin sotaa. Penniä on myös hyvin usein pilkattu liberaaleista huomautuksistaan, ja tämä nähdään erityisesti elokuvassa Team America – maailman poliisi, jossa Hollywoodin liberaaleja satirisoidaan antiamerikkalaisiksi hyväuskoisiksi hölmöiksi.

 Filmografia 
 Näyttelijänä 
Elokuvat Vuosi Suomenkielinen nimi Alkuperäinen nimi Rooli1981 Hellinger’s Law  Bit Part The Killing of Randy Webster  Don Fremont  Henkeen ja vereen  Taps  Alex Dwyer 1982  Kuumat kinkut  Fast Times at Ridgemont High  Jeff Spicoli1983 Bad Boys  Mick O’BrienSummerspell  Buddy 1984  Crackers – nakertajat  Crackers  Dillard Tästä alkaa elämä  Racing with the Moon  Henry ”Hopper” Nash  1985  Haukka ja lumimies  The Falcon and the Snowman  Daulton Lee1986  Elossa todistamaan  At Close Range  Brad Jr. Shanghain yllätys  Shanghai Surprise  Glendon Wasey 1988  Colors – jengit  Colors  Danny McGavin Tuomio Berliinissä  Judgment in Berlin  Guenther X 1989  Sodan arvet  Casualties of War  Tony Meserve Emme ole enkeleitä  We’re No Angels  Jim 1990  Koston hetki  State of Grace  Terry Noonan 1993 Carlito’s Way  Kleinfeld 1995  Kuolemaantuomittu  Dead Man Walking  Matthew Poncelet1997  Rakastetut  Loved  MichaelShe’s So Lovely  Eddie Quinn U-käännös helvettiin  U Turn  Bobby Cooper The Game – oletko valmis peliin?  The Game  Conrad Van OrtonHugo Pool  liftari1998  Eddien maailma  Hurlyburly  Eddie Veteen piirretty viiva  The Thin Red Line  Welsh 1999 Sweet and Lowdown  Emmet Ray2000  Huvila kukkulalla  Up at the Villa  Rowley Flint Ennen yötä  Before Night Falls  Cuco SanchezThe Weight of Water  Thomas Janes 2001  Minä olen Sam  I Am Sam  Sam Dawson2003  Pauly Shore Is Dead  Pauly Shore Is Dead  oma itsensä (cameo) It’s All About Love  It’s All About Love  Marciello  Menneisyyden ote  Mystic River  Jimmy Markum 21 grammaa  21 Grams  Paul Rivers 2004  Richard Nixonin salamurha  The Assassination of Richard Nixon  Samuel J. Bicke  2005  Tulkki  The Interpreter  Tobin Keller 2006  Kaikki kuninkaan miehet  All the King’s Men  Willie Stark 2007 Persepolis  Mr. Satrapi (ääni)2008 What Just Happened  oma itsensäMilk  Harvey Milk 2010 Fair Game  Joseph Wilson2011 The Tree of Life  JackThis Must Be the Place  Cheyenne2013  Gangsterisota  Gangster Squad  Mickey Cohen Walter Mittyn ihmeellinen elämä  The Secret Life of Walter Mitty  Sean O’Connell 2015 The Gunman  Terrier 2016  Angry Birds -elokuva  The Angry Birds Movie  Terence (ääni) 2019 The Professor and the Madman  William Chester Minor 2025 One Battle After Another  Col. Steven J. Lockjaw

 Ohjaajana 
 The Indian Runner (1991)
 Emily on poissa (The Crossing Guard) (1995)
 Kunniasanalla (The Pledge) (2001)
 11'09"01 (2002) (yksi yhdestätoista lyhytelokuvasta)
 Erämaan armoille (Into the Wild) (2007)

 Lähteet 

 Aiheesta muualla 




Luokka:Yhdysvaltalaiset näyttelijät
Luokka:Yhdysvaltalaiset elokuvaohjaajat
Luokka:Parhaan miespääosan Oscar-palkinnon saajat
Luokka:Golden Globe -palkinnon saajat
Luokka:SAG-palkinnon saajat
Luokka:Seulonnan keskeiset artikkelit
Luokka:Vuonna 1960 syntyneet
Luokka:Elävät henkilöt